ΓΡΑΠΤΗ ΕΡΩΤΗΣΗ E-2455/01

υποβολή: Camilo Nogueira Romn (Verts/ALE) προς την Επιτροπή

(11 Σεπτεμβρίου 2001)

Θέμα: Η κατασκευή του πρώτου τμήματος της σιδηροδρομικής γραμμήςψηλής ταχύτητας Ferol-Tui που συνδέει τη Γαλικία με την Πορτογαλία και την Κεντρική Ευρώπη

Τον περασμένο Ιούλιο, ο Ισπανός Πρωθυπουργός και ο Πρόεδρος της Κυβέρνησης της Γαλικίας, παρευρέθησαν σε μία μεγαλοπρεπώς προετοιμασμένη και οργανωμένη εκδήλωση για την τοποθέτηση του πρώτου τμήματος μήκους 12 χιλ. του σιδηροδρόμουψηλής ταχύτητας μεταξύ Ferol και των πορτογαλικών συνόρων, που κατ' αρχήν έχει ενταχθεί στο σχέδιο συνδυασμένων μεταφορών μεταξύ Ferol και Λισσαβώνας στα πλαίσια των διευρωπαϊκών δικτύων. Τρεις μήνες μόλις μετά τις εκλογές στη Γαλικία, οι αρχές της Γαλικίας και της Ισπανίας

παρουσιάζουν την κατασκευή του μικρού αυτού τμήματος ως την αρχή της συνδρομικής διασύνδεσης μεταξύ Γαλικίας, Πόρτο και Λισσαβώνας, Μαδρίτης και Κεντρικής Ευρώπης, θεωρώντας δεδομένη την συγχρηματοδότηση από την Ευρωπαϊκή Ένωση στα πλαίσια των προγραμμάτων για τα έτη 2000-2006. Εν όψει αυτών των ισχυρισμών, η πορτογαλική κυβέρνηση θέτειπό αμφισβήτηση την κατασκευή της σιδηροδρομικής σύνδεσηςψηλής ταχύτητας μεταξύ Πόρτο και Βίγκο, προφανώς ευνοώντας τον διπλασιασμό της κεντρικής επιλογής με τις διασυνδέσεις Πόρτο-Μαδρίτης και Λισσαβώνας-Μαδρίτης, ενώ η ισπανική κυβέρνηση δεν παρέχει καμμία αξιόπιστη απόδειξη ότι σκοπεύει να κατασκευάσει μια πραγματική διασύνδεσηψηλής ταχύτητας μεταξύ Γαλικίας και ατηςπόλοιπης Ευρώπης, ούτε ακόμη διευκρινίζει κατά πόσονπάρχουν οι απαιτούμενες ισπανικές και κοινοτικές δημοσιονομικές πιστώσεις για την περίοδο 2000-2006 για την κατασκευή του εν λόγω έργου. Θα μπορούσε, ως εκ τούτου η Επιτροπή, στο μέτρο που αυτό εντάσσεται στα πλαίσια των ευθυνών και αρμοδιοτήτων της αλλά και των δημοσιονομικών της προβλέψεων, να δώσει απάντηση στις αμφιβολίες και τα ερωτηματικά που έχουν δημιουργηθεί, προκειμένου ο λαός της Γαλικίας να λάβει την κατάλληλη πληροφόρηση αλλά και τις οποιεσδήποτε δημοκρατικές αποφάσεις θεωρεί αναγκαίες για ένα ζήτημα τόσο μεγάλης σημασίας για το μέλλον του·

Κοινή απάντησητου κ. de Palacio εξ ονόματος της Επιτροπήςστις γραπτές ερωτήσεις E-2455/01 και E-2466/01

(7 Νοεμβρίου 2001)

Καλείται το Αξιότιμο Μέλος του Κοινοβουλίου να ανατρέξει στις απαντήσεις που έδωσε η Επιτροπή στις γραπτές του ερωτήσεις E-2189/01(1) και E-2030/01(2). Η μόνη πρόσφατη εξέλιξη είναι η επίσημη θέσπιση εκ μέρους της Επιτροπής, στις 2 Οκτωβρίου 2001, της πρότασης για την τροποποίηση της απόφασης αριθ. 1692/96/ΕΚ του Ευρωπαϊκού Κοινοβουλίου και του Συμβουλίου, της 23ης Ιουλίου 1996, περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών(3) καθώς και την πρόταση τροποποίησης του κανονισμού (ΕΚ) αριθ. 2236/95 του Συμβουλίου, της 18ης Σεπτεμβρίου 1995, περί καθορισμού των γενικών κανόνων χορήγησης κοινοτικής ενίσχυσης στον τομέα των διευρωπαϊκών δικτύων(4).

Οι εν λόγω προτάσεις διαβιβάστηκαν στο Κοινοβούλιο και το Συμβούλιο. Η πρώτη πρόταση αποσκοπεί στην επικέντρωση των δράσεων της Κοινότητας σε ορισμένες νέες προτεραιότητες και ειδικά σχέδια όπου περιλαμβάνονται μη περατωθέντα σχέδια επιλεχθέντα από τα Ευρωπαϊκά Συμβούλια του Έσσεν της 9ης και 10ης Δεκεμβρίου 1994 και του Δουβλίνου της 13ης και 14ης Δεκεμβρίου 1996, καθώς και οκτώ νέα σχέδια. Η δεύτερη πρόταση έχει ως στόχο την αύξηση έως 20 % των επενδύσεων της μέγιστης κοινοτικής συνεισφοράς για ορισμένα κρίσιμα σχέδια του διευρωπαϊκού δικτύου, όπου περιλαμβάνονται και οι σιδηροδρομικές συμφορήσεις σε σημεία διάβασης φυσικών εμποδίων.

Μεταξύ των προαναφερομένων οκτώ σχεδίων — όπως εξάλλου το ανήγγειλε η Επιτροπή στη Λευκή Βίβλο της Η ευρωπαϊκή πολιτική μεταφορών με ορίζοντα το 2010(5) — περιλαμβάνεται και η σιδηροδρομική διαλειτουργικότητα μεγάλων ταχυτήτων του ιβηρικού δικτύου με βάση τα εθνικά σχέδια της Ισπανίας και της Πορτογαλίας. Όπως ενημερώθηκε το Αξιότιμο Μέλος, το εν λόγω σχέδιο περιλαμβάνει τις σιδηροδρομικές γραμμέςψηλής ταχύτητας της Γαλικίας.

(1) βλέπε σελίδα 36.

(2) ΕΕ C 93 E της 18.4.2002, σελ. 49.

(3) ΕΕ L 228 της 9.9.1996.

(4) ΕΕ L 228 της 23.9.1995.

(5) COM(2001)370 τελικό.